Η επίδραση της χρήσης της εκπαιδευτικής ρομποτικής στην επίδοση των μαθητών δημοτικού σε δεξιότητες υπολογιστικής σκέψης
Creators: name: Μαγαλιού, Παναγιώτα Ιωάννη
Publisher: name: Aristotle University of Thessaloniki
Year: 2019
Subjects: εκπαιδευτική ρομποτική
υπολογιστική σκέψη
αλγοριθμική σκέψη
αποσφαλμάτωση
educational robotics
computational thinking
algorithmic thinking
debugging

description: Η εκπαιδευτική ρομποτική είναι ένας τομέας που έχει βαθιά τις ρίζες του σε προηγούμενες δεκαετίες αλλά τα τελευταία μόνο χρόνια εμφανίζεται στο πεδίο της εκπαίδευσης. Ερευνητές έχουν ασχοληθεί με την επίδραση που έχει σε ποικίλους τομείς και ιδιαίτερα σε αυτόν της ανάπτυξης και βελτίωσης των δεξιοτήτων υπολογιστικής σκέψης. Η εκπαιδευτική ρομποτική δεν είναι ένα «εργαλείο» που λειτουργεί αυστηρά αυτόνομα καθώς μπορεί να αξιοποιηθεί διαθεματικά και διεπιστημονικά. Μπορεί να υποστηρίξει την εποικοδομητική θεωρία μάθησης, να προωθήσει τις ικανότητες των εκπαιδευόμενων σχετικά με την επίλυση προβλήματος, να συμβάλλει στην ανάπτυξη της συνεργασίας μεταξύ τους αλλά και στην ανάπτυξη δεξιοτήτων υπολογιστικής σκέψης όπως η αποσφαλμάτωση και η αλγοριθμική σκέψη που μελετώνται στην παρούσα διπλωματική. Ένας έμπειρος εκπαιδευτής μπορεί να αξιοποιήσει την εκπαιδευτική ρομποτική είτε στα πλαίσια μιας τάξης είτε σε ελεύθερες δραστηριότητες αξιοποιώντας τη διεπιστημονική προσέγγιση αρκεί να είναι καλός γνώστης του αντικειμένου και να οργανώνει τις δραστηριότητες με τρόπο που να πετυχαίνουν αυτό που θέλει να μελετήσει και να πειραματιστεί με τους εκπαιδευόμενους. Οι δεξιότητες υπολογιστικής σκέψης, με τη σειρά τους, αποτελούν σημαντικό πεδίο με το οποίο επιβάλλεται να εξοικειωθούν οι μαθητές. Πρόκειται για δεξιότητες που αφορούν τον άνθρωπο του αιώνα που διανύουμε και βρίσκονται σε καθημερινές καταστάσεις που καλούμαστε να διαχειριστούμε ακόμη και αν δεν το αντιλαμβανόμαστε συνειδητά. Αυτό συντελεί στην επιτακτική ανάγκη μελέτης της ανάπτυξης τέτοιων δεξιοτήτων μέσα από περιβάλλοντα κατάλληλα να στηρίξουν το επίπεδο βελτίωσής τους. Στην παρούσα έρευνα η εκπαιδευτική ρομποτική και η ανάπτυξη των δεξιοτήτων της αποσφαλμάτωσης και της αλγοριθμικής σκέψης αποτελούν τους πρωταγωνιστές. Οι μαθητές ηλικίας 11 ετών ενεπλάκησαν σε δραστηριότητες εκπαιδευτικής ρομποτικής και μελετήθηκε η επίδοσή τους στις παραπάνω δεξιότητες υπολογιστικής σκέψης πριν και μετά τη συμμετοχή τους στις δραστηριότητες. Η ερευνήτρια είχε ως στόχο να μειώσει το ερευνητικό κενό που υπάρχει στη μέτρηση και αξιολόγηση της υπολογιστικής σκέψης στο πεδίο της εκπαίδευσης
description: Educational robotics is a field that has deep roots in previous decades, but in recent years has made its presence in the field of education. Researchers have dealt with the impact educational robotics have in many areas and especially in developing and improving computational thinking skills. Educational robotics is not a “tool” that works strictly autonomously as it can be used interdisciplinary. It can support constructive learning theory, promote learners’ problem-solving skills, contribute to the development of co-operation among them and computational thinking skills such as debugging and algorithmic thinking which is the subject of this study. An experienced trainer can use educational robotics either in a classroom or in activities that are irrelevant to the detailed school program by using the interdisciplinary approach only if one has expert knowledge of the subject and organizes the activities in a way to achieve what he or she has planned exactly. Computational thinking skills are an important field for students to get in touch with. These are the skills that people of this century should have, and they can be found in everyday situations even if we do not consciously understand. As a result, it is imperative to study the development of such skills in environments that suit and support them. In this study, educational robotics and the development of debugging and algorithmic thinking skills are the main theme sections. Students aged 11 were involved in educational robotics activities and their performance in the above-mentioned computational thinking skills was studied once before and once after their participation in the activities. The researcher aimed to reduce the research gap in the measurement and evaluation of computational thinking in the field of education